als_Latn dik_Latn sag_Latn
Shoqëria Albpetrol sqaroi opinionin publik se deklarata e sotme e Partisë Demokratike është në lidhje me hetimet e prokurorisë për shoqërinë tonë është një shpifje. “Në Prokurorinë e rrethit Gjyqësor Fier nuk ka asnjë çështje për nxjerrjen e ndonjë sasie nafte pa faturë nga ana e shoqërisë Albpetrol sh.a. Përkundrazi, në Prokurorinë e rrethit Gjyqësor Fier është regjistruar një Kallëzimi Penal për shkarkimin e boteve me ujë në vend të naftës. Kjo ngjarje ka ndodhur në periudhën Janar-Maj 2013 duke shkaktuar humbjen e mbi 5.000 tonëve naftë”, thuhet në deklaratë.
Albpetrol konstaton se deklarata e PD është në vazhdën e disa veprimeve të koordinuara mes Partisë Demokratike dhe Kontrollit të Lartë të Shtetit, të cilët përmes spekulimeve dhe shpifjeve tentojnë të dëmtojnë imazhin e Albpetrol sh.a duke kërkuar që abuzimet e kryera në kohën e qeverisjes së PD t’ia faturojnë administratës së re.
“Gjatë një viti të administratës së re shoqëria Albpetrol sh.a është kthyer në një nga kontribuuesit kryesorë në buxhetin e shtetit duke i rritur pagesat me 15 milionë dollarë me shume se periudha paraardhëse. Prodhimi ditor i naftës nga vetë kompania është rritur me mbi 60% ndërkohë që janë rivënë në punë mbi 150 puse, të cilët ishin braktisur gjatë viteve 2010-2013. Shoqëria Albpetrol sh.a ka ndjekur në rrugë civile e penale debitorët e shumtë që i detyroheshin mbi 80 milionë USD. Ky proces ka bërë të mundur që të rikuperohen shumë fonde, të cilat konsideroheshin të humbura. Me këto fonde është realizuar shlyerja e të gjitha borxheve që la qeverisja e kaluar, ku mund të përmendim si fakt se vetëm detyrimet e papaguara ndaj CEZ kapnin vlerën 10 milionë USD”, nënvizon deklarata.
Shoqëria Albpetrol insiston se ka qenë e suksesshme dhe në procesin e kontrollit të kompanive hidrokarbure duke bërë të mundur që në vitin 2015 kompanitë kryesore që operojnë në këtë treg për herë të parë të parashikojnë fitim. 50 % të këtij fitimi kalon në favor të Shteti Shqiptar.
als_Latn als_Latn als_Latn als_Latn